**CENU APTAUJAS UZAICINĀJUMS**

“2024.-2029.gada finanšu pārskata revīzijas pakalpojumu sniegšana

SIA “SKRUNDAS KOMUNĀLĀ SAIMNIECĪBA” ( identifikācijas Nr.24/003)

**Darba uzdevums** – finanšu revīzijas veikšana un zvērināta revidenta ziņojuma sniegšana par SIA “SKRUNDAS KOMUNĀLĀ SAIMNIECĪBA” pieciem gada finanšu pārskatiem.

1. **Vispārējā informācija**
	1. Līguma izpildes vieta: Skrunda. Komandējuma izdevumi netiks papildus apmaksāti.
	2. Pretendents ir reģistrēts atbilstoši likuma „Revīzijas pakalpojuma likums” vai attiecīgās ārvalsts normatīvajiem aktiem un ir tiesīgs sniegt revīzijas pakalpojumus. Pretendentam ir jābūt spēkā esošai licencei, nedrīkst būt pārkāpumi vai gadījumi licences apturēšanā vai citiem profesionāliem pārkāpumiem. Pretendentam iepriekšējo triju gadu laikā (2021.-2023.) ir pieredze revīzijas pakalpojumu sniegšanā vismaz 3 valsts vai pašvaldības kapitālsabiedrībās, kuru neto apgrozījums pārbaudāmā pārskata periodā pārsniedz 500 000 EUR. Priekšrocība pretendentiem, kuriem ir pieredze darbā ar Sabiedrībām – sabiedrisko pakalpojumu sniedzējām.
	3. Pretendents ir apdrošinājis savu profesionālo darbību.
	4. Pretendents sniedz 2024.,2025.,2026.,2027.,2028.gada pārskatu revīzijas pakalpojumus, ievērojot un pamatojoties uz Latvijas Republikas ,,Gada pārskatu un konsolidēto gada pārskatu likuma”, ,,Komerclikuma” un citu normatīvo aktu prasībām.
	5. Gadu pārskatu revīzijas pakalpojumi tiek sniegti atbilstoši likumam „Revīzijas pakalpojuma likums", ievērojot Profesionālās ētikas kodeksa normas, Starptautisko revīzijas standartu prasības un labākās prakses principus.
	6. Cenu aptaujas iesniegtā piedāvājuma vērtējuma kritērijs – zemākā pakalpojuma cena. Konsultāciju sniegšana un pozitīva sadarbība ar LR Valsts Kontroli tiks uzskatīta par priekšrocību.

***Informācija par uzņēmumu:***

Grāmatvedības uzskaiti SIA „SKRUNDAS KOMUNĀLĀ SAIMNIECĪBA” nodrošina patstāvīgi ar grāmatvedības uzskaites programmu “Horizon”.

SIA „ SKRUNDAS KOMUNĀLĀ SAIMNIECĪBA” bilances kopsumma 2023. gada 31. decembrī – 6 388 299 EUR, neto apgrozījums 2023. gadā – 1 281 787 EUR, darbinieku skaits - 43.

1. **Darba apjoms**
	1. Revidentam jāveic revīzijas procedūras attiecībā uz 2024., 2025., 2026., 2027., 2028.gada pārskatu sagatavošanu un darījumu atbilstību Latvijas Republikā spēkā esošo normatīvo aktu prasībām, kā arī izmantoto grāmatvedības principu un iekšējās kontroles sistēmas izvērtējumu, kā rezultātā jāgūst pārliecība, ka 2024.,2025.,2026.,2027.,2028.gada pārskatos nav būtisku neatbilstību. Darbu veic, ņemot vērā šīs specifikācijas 3. punkta prasības.
	2. Revidentam jāsniedz konsultācijas (mutiskas un rakstiskas konsultācijas, attālināti izmantojot saziņas līdzekļus vai konsultācijas klātienē iepriekš vienojoties) saistībā ar 2024.,2025.,2026.,2027.,2028.gada pārskatu sagatavošanu, kā arī nepieciešamības gadījumā jākonsultē vispārējos grāmatvedības jautājumos līdz savstarpēji noslēgtā līguma pilnīgai izpildei.
	3. Zvērināta revidenta ziņojumu vadībai sniegšana, kurā tiks sniegta informācija par revīzijas laikā atklāto, kā arī tiks sniegtas rekomendācijas par uzlabojumiem, ja tādi būs nepieciešami. Ziņojums vadībai jāsniedz pēc starpposma un noslēguma revīzijas veikšanas. Ziņojums vadībai jāsniedz arī tad, ja gada pārskatos būtiskas nepilnības nav atklātas.
	4. Pirms Zvērināta revidenta ziņojuma par 2024.,2025.,2026.,2027.,2028.gada pārskata iesniegšanas, ar ziņojuma projekta saturu jāiepazīstina SIA ,,SKRUNDAS KOMUNĀLĀ SAIMNIECĪBA” valde un kapitāla daļu turētāja pārstāvis.
	5. Zvērināta revidenta ziņojums ar atzinumiem un ziņojums vadībai, kā arī starprevīzijas darba rezultāts jāiesniedz latviešu valodā, elektroniskā formātā, elektroniski parakstītu ar drošu elektronisko parakstu, kas satur laika zīmogu un tie nav publiskojami bez saskaņošanas ar SIA ,,SKRUNDAS KOMUNĀLĀ SAIMNIECĪBA” valdes vadītāju un kapitāla daļu turētāja pārstāvi.
	6. Revidentam ir pienākums piedalīties dalībnieku sapulcēs par 2024.,2025.,2026.,2027.,2028.gada pārskata apstiprināšanu saskaņā ar *Publiskas personas kapitāla daļu un kapitālsabiedrības pārvaldības likuma* 75.pantu, un ja nepieciešams pēc uzaicinājuma piedalīties Kuldīgas novada domes un komiteju sēdēs par Sabiedrības 2024.,2025.,2026.,2027.,2028.gada finanšu pārskatu apstiprināšanu un nepieciešamības gadījumā jāsniedz informācija par revīzijas rezultātiem.
2. **Iekļaujamā informācija un viedoklis zvērināta revidenta ziņojumā vadībai**
	1. Zvērināta revidenta ziņojums vadībai sniedz informāciju par revīzijas laikā atklāto un iekļauj komentārus un viedokli par Sabiedrības visiem darījumiem, tajā skaitā:
		1. iekšējās kontroles sistēmu (tai skaitā pārbaudīto grāmatvedības uzskaites sistēmu un grāmatvedības organizācijas atbilstību), identificētos grāmatvedības uzskaites sistēmas trūkumus un ieteikumus to novēršanai;
		2. sabiedrības finanšu stāvokli kopumā un tā galvenajiem ietekmes faktoriem;
		3. maksas pakalpojumiem (atbilstība normatīvo aktu prasībām, pakalpojumu izmaksu posteņu īpatsvars dažādos pakalpojumos, to lietderība un efektivitāte, ieņēmumu izlietojuma atbilstība institūcijas pamatdarbības mērķiem un uzdevumiem), t.sk. grāmatvedības uzskaites sistēmas spēju vadību nodrošināt objektīvu informāciju par sniegto pakalpojumu izmaksām;
		4. darba samaksas sistēmu;
		5. īpašuma un infrastruktūras uzturēšanas izmaksām;
		6. preču un pakalpojumu iepirkumu procedūrām;
		7. sabiedrības īstermiņa un ilgtermiņa saistību apjomu, veidošanās pamatojumu, iespējamām sekām, dzēšanas iespējām;
		8. par pamatlīdzekļu eksistenci, un par to ir jāpārliecinās, veicot pamatlīdzekļu inventarizāciju saskaņā ar statistiskās izlases metodi;
		9. visiem jautājumiem, kas revīzijas laikā nonākuši uzmanības lokā un kuriem varētu būt negatīva vai pozitīva ietekme turpmākajā sabiedrības darbībā, jebkurus jautājumus, kuriem revidents uzskata par nepieciešamību pievērst vadības uzmanību;
		10. ziņojumu strukturizē sekojoši: novērojums, risks, ieteikums, Sabiedrības valdes viedoklis.
3. **Darbu veikšanas termiņi**
	1. SIA „ SKRUNDAS KOMUNĀLĀ SAIMNIECĪBA” 2024., 2025., 2026., 2027., 2028.gada pārskatu revīzijas pakalpojumi jāveic atbilstoši saskaņotajam revīzijas darba grafikam, kurā noteikti divi galvenie posmi:
		1. starpposma revīzija (kapitālsabiedrības grāmatvedības uzskaites un iekšējās kontroles procedūru novērtēšana, starpposma revīzijas ziņojuma iesniegšana) Starpposma revīzija tiek veikta laika posmā no attiecīgā kalendārā pārskata gada septembra līdz 30. novembrim;
		2. noslēguma revīzija (gada pārskata revīzija, zvērināta revidenta ziņojuma ar atzinumu un ziņojuma vadībai iesniegšana) tiek veikta sākot ar attiecīgā kalendārā pārskata gada 1. decembri un tiek pabeigta līdz attiecīgā kalendārā pārskata gadam sekojošā gada 28.februārim.
	2. Pārbaudes veikšanas laiki un saturs iepriekš saskaņojams ar valdes locekli.
	3. Pirms Zvērināta revidenta ziņojuma par gada pārskatu iesniegšanu ar ziņojuma projekta saturu jāiepazīstina SIA ,,SKRUNDAS KOMUNĀLĀ SAIMNIECĪBA” valde un kapitāla daļu turētāja pārstāvis.
	4. Ziņojumu ar atzinumu par gada pārskatu un zvērināta revidenta ziņojumu vadībai jāiesniedz ne vēlāk kā līdz attiecīgam pārskata gadam sekojošā gada 28.februārim (ieskaitot).
4. **Pušu pienākumi un atbildība**
	1. Pārbaudēm klātienē, Pasūtītājs nodrošina Izpildītāja darbiniekiem darba telpu.
	2. Pasūtītājs nodrošina pieeju visiem pieprasītajiem dokumentiem un citai nepieciešamajai informācijai.
	3. Parakstot piedāvājumu, Pretendents apliecina, ka piedāvātais pakalpojums pilnīgi atbilst tehniskās specifikācijas prasībām un uzņēmumam nav nodokļu parādu, kā arī nav pasludināts Pretendenta maksātnespējas process, nav apturēta vai pārtraukta Pretendenta saimnieciskā darbība, nav uzsākta tiesvedība par Pretendenta bankrotu. Pretendents nav tiesīgs piesaistīt citus apakšuzņēmējus.
	4. Pēc iesniegto piedāvājumu izvērtēšanas SIA ,,SKRUNDAS KOMUNĀLĀ SAIMNIECĪBA” patur tiesības pieņemt lēmumu par cenu aptaujas izbeigšanu bez rezultāta, kā arī lemt par sarunu procedūras piemērošanu attiecībā uz cenu aptaujā piedāvāto pakalpojumu sniegšanu.
5. **Iesniedzamie dokumenti:**
	1. Kvalifikācijas apliecināšanai pretendents iesniedz šādus dokumentus:
		1. ja pieteikumu iesniedz Latvijā reģistrēta pašnodarbinātā persona, pievieno Valsts ieņēmumu dienesta izsniegtu **apliecību par reģistrēšanos nodokļu maksātāju reģistrā.**
		2. ja pieteikumu iesniedz komercsabiedrība, pievieno Latvijas Zvērinātu revidentu asociācijas vai attiecīgās ārvalsts kompetentās institūcijas izsniegtu **licences kopiju** un **sertifikātu kopijas**, kas apliecina to komercsabiedrības darbinieku vai piesaistīto speciālistu tiesības nodarboties ar revīzijas pakalpojumu sniegšanu, kurus plāno iesaistīt revīzijas pakalpojuma līguma izpildē.
		3. ja pieteikumu iesniedz individuālais komersants vai pašnodarbinātā persona, pievieno Latvijas Zvērinātu revidentu asociācijas vai attiecīgās ārvalsts kompetentās institūcijas izsniegtu **sertifikātu kopijas**, kas apliecina zvērināta revidenta tiesības nodarboties ar revīzijas pakalpojumu sniegšanu, kurus plāno iesaistīt revīzijas pakalpojuma līguma izpildē.
	2. Informāciju par pretendenta **pieredzi** revīzijas pakalpojumu sniegšanā vismaz 3 citās valsts vai pašvaldības kapitālsabiedrībās iepriekšējo triju gadu laikā(pakalpojuma saņēmēja nosaukums, reģistrācijas numurs, neto apgrozījums eiro un pakalpojuma sniegšanas gads).
	3. Informāciju par revīzijas organizēšanas kārtību un metodiku (brīvā formā).
	4. Pieteikums un Finanšu piedāvājums.
	5. Atsauksmes no 2 kapitālsabiedrībām par sadarbību ar revidentu.